**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-54/2020 г. |
| ИН на регистрационната форма от ССИ: | 20200219-00609-0006 |
| Възложител: | **„Електроразпределение Север“ АД** |
| Вид на възложителя: | секторен (чл. 5, ал. 4,т. 1-3 ЗОП) |
| Вид на процедурата | Договаряне с предварителна покана за участие |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | „Доставка и монтаж/демонтаж на моторни задвижвания на янсенови регулатори на силови трансформатори 110 кV/СрН за нуждите на Електроразпределение Север АД“ |
| Обособени позиции: | Да Брой:  Не |
| Професионална/и област/и, в която/които попада предметът на възлаганата поръчка (според възложителя): | 28. Енергетика |
| Срок за изпълнение: | 48 месеца |
| Прогнозна стойност на поръчката в лв. без ДДС: | 500 000.00 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Проекта на решение за откриване на процедурата; 2. Проекта на обявление, с което се оповестява откриването на процедурата; 3. Проекта на техническа спецификация. | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | Да  Не |
| *Коментари и други бележки:*  Поради отказ на изтегления външен експерт да извърши проверката и предвид обстоятелството, че в списъка по чл. 232а, ал. 2 ЗОП няма включени други външни експерти в областта, определена от възложителя като съответстваща на предмета на поръчката - „28. Енергетика”, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП (вж. чл. 18, т. 1 и чл. 16, ал. 3, изр. второ от Наредбата за външните експерти при предварителен контрол на обществени поръчки). | |

**РАЗДЕЛ ІІІ**

**Резултати от проверката на АОП**

**Проект на решение за откриване на процедурата**

|  |
| --- |
| *Констатации и препоръки:*  В поле ІV.6) като мотиви за неразделяне на обособени позиции е записано, че това не е целесъобразно предвид предмета на поръчката. Конкретни причини не са посочени. Следва да се има предвид, че предоставянето на формални мотиви може да се разглежда като липса на такива (вж. Решение № 2132/2018 г. по адм. дело № 283/2018 на ВАС). Препоръчваме допълване. |

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*  1. В изпратеното обявление за поръчка е отбелязано, че документът е „за публикуване“. На първия етап на контрол по чл. 232 ЗОП в АОП се изпращат проекти на документи, респ. правилната отметка е „Проект на обявление“ (вж. чл. 232, ал. 3, т. 1 ЗОП).  2. В проекта на обявление не се съдържа информация относно източника на финансиране (вж. Приложение № 5, част Б, В т. 13 ЗОП). Препоръчваме допълване. |

|  |
| --- |
| **Обхват на поръчката** |
| *Констатации и препоръки:*  В поле ІІ.2.3) са отбелязани код NUTS: BG332: Добрич; код NUTS: BG321: Велико Търново; код NUTS: BG324: Разград; код NUTS: BG323: Русе; код NUTS: BG322: Габрово, а в текстовата част на полето липсва информация за мястото на изпълнение на поръчката. Препоръчваме допълване, като се има предвид, че записаният код NUTS следва да съответства на мястото за изпълнение, указано в полето. |

|  |
| --- |
| **Условия във връзка с поръчката** |
| *Констатации и препоръки:*  1. В поле ІІІ.1.4) е отбелязано, че когато кандидат в обществената поръчка е обединение, което не е регистрирано като самостоятелно юридическо лице, той следва да представи копие от документ, от който да е видно правното основание за създаване на обединението. Препоръчваме прецизиране на записа съобразно чл. 37, ал. 4 ППЗОП.  2. В поле III.1.6) е разписано, че при представяне на гаранцията за изпълнение в платежното нареждане, банковата гаранция или застраховката следва да се посочи „обособената позиция, за която се представя“. Доколкото поръчката не е разделена на обособени позиции (вж. поле II.1.6) на проекта на обявление), препоръчваме частта „обособената позиция, за която се представя“ да отпадне. |

|  |
| --- |
| **Допълнителна информация** |
| *Констатации и препоръки:*  1. В поле VІ.3) е посочено основанието за отстраняване по чл. 55, ал. 1, т. 4 ЗОП, но то не е възпроизведено съобразно актуалната редакция на разпоредбата. Препоръчваме допълване.  2. В същото поле са разписани национални основания за отстраняване по чл. 54, ал. 1, т. 1 и 6 ЗОП. С цел прецизност, препоръчваме текстът да бъде допълнен с пояснението, че кандидат ще бъде отстранен:  - когато е осъден с влязла в сила присъда за престъпление по чл. 194-208, чл. 213а-217, чл. 219-252 и чл.254а-255a, 256-260 от НК;  - когато е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от КТ, чл. 13, ал. 1 от Закона за трудовата миграция и трудовата мобилност.  3. В текста на полето е отбелязано, че процедурата се провежда на два етапа, но и двата етапа са номерирани като „ І етап“. Препоръчваме отстраняване на техническата грешка. |

**Проект на техническа спецификация**

|  |
| --- |
| *Констатации и препоръки:*  В т. 5 от проекта на техническа спецификация е посочено, че техническото одобрение на изделието се получава, ако изпълнителят в своето предложение предостави доказателства за характеристиките на изделието, чрез доказателства за годността в експлоатация чрез съответните изпитания. В т. 6 е пояснено, че протоколите от изпитания се допуска да бъдат предоставяни на английски език. Офертите и заявленията за участие могат да се изготвят само на български език (вж. на чл. 101, ал. 6 ЗОП). В тази връзка, препоръчваме протоколи от изпитване представени на чужд език да са придружени и от превод на български език. |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**